Ο **Χακόμπο Σανθ Οβεχέρο**, ή **Χακόμπο** (γεννημένος στις 10 Ιουλίου 1983 στο Βαγιαδολίδ, της Καστίλλης και Λεόν), είναι Ισπανός ποδοσφαιριστής, ο οποίος αγωνίστηκε για τελευταία φορά στον ΠΑΟΚ, στην θέση του τερματοφύλακα.

Ποδοσφαιρική καριέρα
--------------------

Αποτελώντας ποδοσφαιρικό προϊόν των ακαδημιών της Ρεάλ Βαγιαδολίδ – εντάχθηκε στην ομάδα σε ηλικία μόλις επτά ετών – ο Χακόμπο έφυγε ως δανεικός από την ομάδα δύο φορές, προτού επιστρέψει την σεζόν 2005–06, με την Βαγιαδολίδ να βρίσκεται στην Σεγούντα Ντιβιζιόν. Κατάφερε να είναι μονάχα τρίτη επιλογή στην ομάδα εκείνη την περίοδο, πργαμτοποιώντας το επίσημο ντεμπούτο του την 1η Οκτωβρίου 2005 σε μια εκτός έδρας νίκη με 3–2 επί της Ρεάλ Μαδρίτης Καστίγια. Ο δεύτερός του αγώνας στο πρωτάθλημα ήταν και πάλι απέναντι στην ίδια ομάδα, πέντε μήνες αργότερα (εντός έδρας νίκη με σκορ 1–0).

Την σεζόν 2007–08, ο Χακόμπο βοήθησε, αγωνιζόμενος σε 32 αγώνες στην επιστροφή της ΣΝ Νουμάνθια στην Πριμέρα Ντιβιζιόν έπειτα από απουσία τριών ετών. Υπέγραψε τότε διετές συμβόλαιο συνεργασίας με την ομάδα, με την Βαγιαδολίδ όμως να διατηρεί δικαίωμα δικαίωμα επαναγοράς του παίκτη. Εκείνη την σεζόν δέχτηκε μόλις 28 γκολ, τερματίζοντας πίσω μόνο από από τον τερματοφύλακα της ΣΝ Καστεγιόν Κάρλος Σάντσεθ στην κούρσα για το Βραβείο Ρικάρντο Θαμόρα.

Τον Ιούλιο του 2008, ο Χακόμπο επέστρεψε στη Βαγιαδολίδ, υπογράφοντας νέο τριετές συμβόλαιο. Πάραυτα, οι τραυματισμοί των Αργεντίνων τερματοφυλάκων της Χετάφε, Ρομπέρτο Αμποντανσιέρι (λίγες εβοδομάδες εκτός) και Όσκαρ Ουστάρι (οκτώ μήνες εκτός) οδήγησαν την ομάδα της Μαδρίτης να καταθέσει πρόταση δανεισμού του παίκτη, η οποία έγινε αποδεκτή. Στις 14 Σεπτεμβρίου, (έχοντας λάβει τον αριθμό nº1 της φανέλας του Ουστάρι) πραγματοποίησε το ντεμπούτο του με την νέα του ομάδα, κρατώντας απαραβίαστη την εστία του σε μια εντός έδρας ισσοπαλία με σκορ 0–0 απέναντι στην Ρεάλ Μπέτις.

Από τον Ιανουάριο του 2009 και μετά, και καθώς ο Αμποντανσιέρι επέστρεψε στην Μπόκα Τζούνιορς, ο Χακόμπο επανήλθε ως βασικός, αρχικά αγωνιζόμενος ως βασικός την 25η Ιανουαρίου, σε μια εντός έδρας νίκη με 5–1 επί της Σπόρτινγκ Χιχόν. Την σεζόν 2009–10, αγωνιζόταν εναλλάξ με τον Παραγουανό Χούστο Βιγιάρ, όταν ο τελευταίος επέστρεψε από τον τραυματισμό του, με την Βαγιαδολίδ να τερματίζει όμως 18η στην βαθμολογική κατάταξη του πρωταθλήματος, έχοντας δεχτεί 62 γκολ (το τέταρτο χειρότερο παθητικό τερμάτων), επιστρέφοντας έτσι στην δεύτερη κατηγορία.

Τον Ιούλιο του 2011, κι αφού απέτυχε να μεταγραφεί στην Σέλτικ Γλασκώβης (η Σκωτσέζικη είχε ήδη εκδηλώσει ενδιαφέρον για την απόκτηση του ποδοσφαιριστή το προηγούμενο καλοκαίρι), ο Χακόμπο τελικά κατέλειξε στον Αστέρα Τρίπολης, όπου συνάντησε κι άλλους Ισπανούς ποδοσφαιριστές, υπογράφοντας συμβόλαιο διετούς διάρκειας. Στις 27 Νοεμβρίου, αναδείχτηκε *MVP* σε μια εντός έδρας νίκη της ομάδας του με σκορ 2–0 επί του Ολυμπιακού.

Στις 21 Απριλίου 2012, μετά το τέλος της σεζόν στην Superleague, ο Χακόμπο έμεινε ελεύθερος από τον Αστέρα ώστε να πάρει μεταγραφή για την αγγλική Έβερτον, ενώ πραγματοποίησε δοκιμές στις Τσάρλτον Αθλέτικ  και Μίντλεσμπρο Φ.Κ. στη διάρκεια του καλοκαιριού. Καθώς ο παίκτης δεν συμφώνησε με καμία ομάδα, τελικώς, αποφάσισε να παραμείνει στην Ελλάδα υπογράφοντας στον ΠΑΟΚ, συμβόλαιο μονοετούς διάρκειας. Το 2014 πήγε ως δανεικός στην Τενερίφη, από όπου έφυγε τον Νοέμβριο της ίδιας χρονιάς, λόγω λεκτικής διαμάχης και επίθεσης με κλοτσιές στον συμπαίκτη του Κρίστο Γκονζάλεθ την ώρα της προπόνησης.

Παραπομπές
----------

1. ↑  Jacobo da el estirón (Jacobo makes a run for it); El Norte de Castilla, 1 September 2009 (Ισπανικά)
2. ↑  El Valladolid traspasa a Jacobo al Numancia (Valladolid sells Jacobo to Numancia); Marca, 17 July 2007 (Ισπανικά)
3. ↑  Jacobo, cedido al Getafe (Jacobo, loaned to Getafe); Valladolid official website, 31 August 2008 (Ισπανικά)
4. ↑  Getafe 0-0 Real Betis Αρχειοθετήθηκε 2012-10-26 στο Wayback Machine.; ESPN Soccernet, 14 September 2008
5. ↑  Getafe 5-1 Sporting Gijon Αρχειοθετήθηκε 2012-10-26 στο Wayback Machine.; ESPN Soccernet, 25 January 2009
6. ↑  Jacobo Lenny plea; The Sun, 28 June 2011
7. ↑  El Celtic se interesa por Jacobo (Celtic shows interest in Jacobo); El Norte de Castilla, 4 August 2010 (Ισπανικά)
8. ↑  Jacobo firma por el Ateras Trípoli griego (Jacobo signs with Greece's Asteras Tripoli); El Norte de Castilla, 21 July 2011 (Ισπανικά)
9. ↑  Βραβεύτηκαν Χακόμπο, Περόνε; Onsports, 1-12-2011 (Ελληνικά)
10. ↑  «Παρελθόν ο Χακόμπο από την Τρίπολη» [Jacobo left Tripoli]. Nova Sports. 21 Απριλίου 2012. Αρχειοθετήθηκε από το πρωτότυπο στις 10 Σεπτεμβρίου 2012. Ανακτήθηκε στις 21 Απριλίου 2012.
11. ↑
12. ↑  Boro still keen on Castelen; Sky Sports, 8 August 2012
13. ↑  «Υπέγραψε ο Χακόμπο (Jacobo signed)». SentraGoal. 7 Αυγούστου 2012. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 11 Αυγούστου 2012.
14. ↑  «Διώχνουν με… τις κλωτσιές τον Χακόμπο». Σπορ FM. 15 Νοεμβρίου 2014. Ανακτήθηκε στις 10 Ιουλίου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημο Προφίλ στην ιστοσελίδα του Αστέρα Τρίπολης[*νεκρός σύνδεσμος*] (Ελληνικά)
* Προφίλ από το BDFutbol
* Προφίλ από το Futbolme (Ισπανικά)
* Προφίλ από το Transfermarkt
* Guardian Stats Centre[*νεκρός σύνδεσμος*]